John Mearsheimer
John Joseph Mearsheimer (bûn: 14ê Kanûna Yekê, 1947) profesorekî amerîkî yê zanistên siyasî yê Zanîngeha Chicagoyê ye.

Bîrdozvanê peywendiyên navneteweyî ye. Ew ji tayê bîrdozvanên dibistana nûketwarbînîyê anko neorealismê ye. Ew bi kitêbên xwe yên bi navê The Tragedy of Great Power Politics (Xemnameya Siyaseta Hêza Mezin) û The Israel Lobby and U.S. Foreign Policy (Lobiya Îsraîlê û Siyaseta Derve ya Amerîkayê) ya ku bi Stephen M. Walt re nivîsî û têde siyaseta derve ya Amerîkayê li Rojhilata Navîn bi giştî û li hemberî Israîlê bi taybetî rexne kirî, bi navûdeng e. Ew di kitêba xwe ya Xemnameya Siyaseta Hêza Mezin de li dijî bîrdoza Ketwarbînîya bergirîkar anko defensive realismê ya Kenneth N. Waltzî radibe bîrdoza Ketwarbînîya êrîşber (Offenisive realism) dinivîse û dibêje ku xwestina dewletan ji bo qazanckirina hêzê bê-sinor e. Ew di kitêba Lobiya Îsraîlê û Siyaseta Derve ya Amerîkayê de behsa bandora Civaka cihûyan li ser pêvajoya diristkirina siyaseta derve ya Amerîkayê dike. Di kitêba xwe ya dawî ya bi navê Why Leaders Lie: The Truth about Lying in International Politics (Çima Serok Derewan Dikin: Heqîqeta Derewkirinê di Siyaseta Navneteweyî) de jî behsa wan derewan dike yên ku di siyaseta navneteweyî de ji bal serokan ve dihên kirin. Dîsan behsa: derewên di navbera dewletan de, tirsdiristker, bergiriyên sitratejî, efsaneyên neteweperêsiyê û derewên lîberal dike.

Pênc migirtî yên Mearsheimerî 

 Pergala navneteweyî şêlobêl e, lê belê ev wê ramanê nade ko bê pergal e. Lê wê ramanê jî nade ko ew pergal ji aliyê sazîyeka cihanî an desthilateka navendî ve hatîye rêkêxistin. Hema belkî pergal her ji aliyê dewletan bi xwe ve ye û li ser vê dibêje "xudê harîkarê wî ye yê harîkarîya ya xwe bike".
 Bi rengekê gişitî hemî dewlet xwedîyên wan hêzanin ko têra hîndê bikin ziyanê pê bigehînin dewletên dî. Ji ber vê jî hemî dewlet li ber gefên dewletên dî ne
 Dewlet çi caran nikarin xwe ji niyetên dewletên dî pişitirast bikin. Ev nahê wê ramanê ko hemî dewlet xwedî niyetên xirab in, lê belê nikarin bizanin ko ew xwedî niyetên başin jî. Ji ber vê jî heta dewletek êrîşê bike ser dewleteka dî xwedî komeka egerên vekrî ye. Ji aliyekê dî ve, niyetên dewletan zû bi zû dihên guherrîn ji ber vê egerê jî dibê herdem hêzên dewletê di çalak bin.
 Armanca destpêkî û bingehîn ya dewletan man e. parastina man û serwerîyê egerê bingehîn yê hemî tevgerên dewletê ye.
 Dewlet xwedî kesayetîyek aqalanî rasiyonel in. Ji bo mana xwe jî tevgerên aqalanî di pergala navneteweyî da dikin.

Kitêbên wî 

 The Tragedy of Great Power Politics (Xemnameya Siyaseta Hêza Mezin)

 The Israel Lobby and U.S. Foreign Policy (Lobiya Îsraîlê û Siyaseta Derve ya Amerîkayê)

 Liddell Hart and the Weight of History (Liddell Hart û Giranîya Dîrokê)

 Nuclear Deterrence: Ethics and Strategy (Astengîya Navokî: Exlaq û Sitratîjî)

 The Great Delusion: Liberal Dreams and International Realities (Wehma mezin: Xewnên Azadîxwaz û Peywendîyên Navneteweyî)

 American Diplomacy (Dîplomasîya Amerîkî)
 Why Leaders Lie: The Truth about Lying in International Politics (Çima Serok Derewan Dikin: Heqîqeta Derewkirinê di Siyaseta Navneteweyî)

Mijarên têkildar 

 Hans Joachim Morgenthau
 Realîzm (siyaset)
 Realîzma êrîşber
 Robert Gilpin
 Kenneth N. Waltz
 Raymond Aron

Çavkanî

Zanyarên amerîkî
Jidayikbûn 1947
Mirovên zindî